בס"ד, כסלו תשפ"ה

**סנהדרין דף ה', דיין יחיד**

**א. מקור הסוגיה והכרעת ההלכה**

1. **סנהדרין דף ה':** "תנו רבנן: דיני ממונות בשלשה, ואם היה מומחה לרבים - דן אפילו יחידי. אמר רב נחמן: כגון אנא דן דיני ממונות ביחידי".
2. **תוספות שם:** "ואם היה מומחה לרבים כו' - פירש הקונטרס דכתיב בצדק תשפוט, וקסבר אין עירוב פרשיות כתיב כאן, וקשה ... לכך נ"ל דאפי' למאן דבעי ג' מומחין מדאורייתא תקנתא דרבנן היא דיחיד מומחה לרבים דן אפי' יחידי".
3. **רמב"ם סנהדרין, ב' י'-י"א:** "אף על פי שאין בית דין פחות משלשה מותר לאחד לדון מן התורה שנאמר בצדק תשפוט עמיתך ומדברי סופרים עד שיהיו שלשה, ושנים שדנו אין דיניהן דין. אחד שהיה מומחה לרבים או שנטל רשות מבית דין הרי זה מותר לו לדון יחידי אבל אינו חשוב בית דין, ואף על פי שהוא מותר מצות חכמים הוא שמושיב עמו אחרים שהרי אמרו אל תהי דן יחידי שאין דן יחידי אלא אחד".
4. **בבא קמא דף פ':** "אמר ר' ישמעאל: מבעלי בתים שבגליל העליון היו בית אבא, ומפני מה חרבו? שהיו מרעין בחורשין, ודנין דיני ממונות ביחיד".
5. **אבות, ד' ח':** "הוא היה אומר אל תהי דן יחידי שאין דן יחידי אלא אחד ואל תאמר קבלו דעתי שהן רשאין ולא אתה".
6. **פירוש הרמב"ם שם:** "התורה מתירה לאיש שהוא מומחה לרבים לדון יחידי, כמו שבארנו בסנהדרין, אבל זה דבר תורה, והזהירו ממנו כאן על צד המוסר, לא על צד האיסור".
7. **תוספות יום טוב שם:** "ולשון הטור (חו"מ י'): "כי ברוב משא ומתן ירד לעומקו" - וסתם משא ומתן לא עם עצמו אלא עם זולתו ואין נראה לחלק לענין זה בין הדיוטות למומחה".
8. **ירושלמי סנהדרין, א' א':** "רבי בא בשם רבי אבהו בשאמרו לו הרי את מקובל עלינו כשלשה על מנת שתדיננו דין תורה וטעה ודנן משיקול הדעת מה שעשה עשוי מפני שטעה ודנן משיקול הדעת ישלם מביתו שהגיס דעתו לדון יחידי דין תורה, דתנינן אל תהי דן יחידי שאין דן יחיד אלא אחד.

א"ר יהודה בן פזי אף הקדוש ברוך הוא אין דן יחידי שנאמר [מלכים א כב יט] וכל צבא השמי' עומדי' עליו מימינו ומשמאלו אילו מטין לכף זכות ואילו מטין לכף חובה. אף על פי שאין דן יחידי חותם יחידי".

**ב. טעם הדין**

1. **תוספות סנהדרין דף ה':** "כגון אנא דן דיני ממונות ביחידי - והא דתנן במסכת אבות (פ"ד מ"ח) אל תהי דן יחידי שאין דן יחידי אלא אחד הקדוש ברוך הוא עצה טובה קמ"ל **(1)**שלא יטעה. והא דאמר כגון אנא כו' היינו כלומר יכול לדון ולא שהיה דן, אי נמי רגיל היה בדינין ואין לחוש שמא יטעה".
2. **הוריות, דף ג':** "אמר רבי יהושע: י' שיושבין בדין – **(2)**קולר תלוי בצואר כולן. פשיטא! הא קמ"ל, דאפילו תלמיד בפני רבו. רב הונא כי הוה נפיק לבי דינא, מייתי עשרה תנאי דבי רב לקמיה, כי היכי דנימטיין שיבא מכשורא".
3. **משנה שקלים, ה' ב':** "אין פוחתין משלשה גזברין ומשבעה אמרכלין ואין עושין **(3)**שררה על הציבור בממון פחות משנים".
4. **רמב"ם סנהדרין, ה' י"ח:** "יחיד שהוא מומחה לרבים אף על פי שהוא דן דיני ממונות יחידי אין ההודאה בפניו הודאה בבית דין ואפילו היה סמוך, אבל השלשה אף על פי שאינן סמוכין והרי הן הדיוטות ואין אני קורא בהם אלהים הרי ההודאה בפניהם הודאה בבית דין, וכן הכופר בפניהם ואחר כך באו עדים הוחזק כפרן ואינו יכול לחזור ולטעון כמו שביארנו, כללו של דבר הרי הן לענין הודאות והלואות וכיוצא בהן כבית דין הסמוך לכל הדברים".
5. **לחם משנה, שם:** "סברה דנפשיה ז"ל, והרא"ש חולק עליו".
6. **טור חושן משפט, ג':** "כתב הרמב"ם אף על פי שיחיד מומחה או מי שנטל רשות מב"ד הגדול מותר לדון יחידי מ"מ אינו חשוב ב"ד להיות הודאה שבפניו כמודה בב"ד אפילו הוא סמוך אבל ג' הדיוטות ההודאה לפניהם חשובה כלפני ב"ד וכן הכופר בפניהם ואח"כ באו עדים חשוב כפרן ומדברי א"א ז"ל יראה שאין חילוק בין יחיד מומחה לג' הדיוטות לכל דבר".
7. **קצות החושן, ג' ס"ק א':** "הרמב"ם בפ"ב מהלכות סנהדרין פסק כדעת רב אחא ושמואל: דבר תורה בחד סגי. אבל סוגיא דפרק החובל (ב"ק פד, ב) ופרק המגרש (גיטין פח, ב) משמע דאפילו בדיני ממונות בעינן תלתא מומחין מן התורה, דאמרו שם גבי הודאות והלואות דאנן שליחותייהו דקמאי קא עבדינן, ומשמע דלולי זאת אין בידינו לדון דיני הודאות והלואות, ומזה הביאו כמה פוסקים ראיה דאפילו בדיני הודאות והלואות מן התורה בעינן שלשה מומחין, ועיין בר"ן בחידושיו (סנהדרין ג, א ד"ה ולענין הלכה) חשבה לראיה מהך סוגיא דפרק החובל והמגרש. ובש"ך (סק"א) הקשה על הרמב"ם מסוגיא הנ"ל, וכתב שלא הרגישו בזה הרשב"א והכסף משנה והלחם משנה. אבל לא נעלם מעיניהם דבר וכבר כתב בכסף משנה (פ"ה מסנהדרין ה"ח) ז"ל, ותימה הוא לפסק שלו אמאי איצטריך למימר הודאות והלואות שליחותייהו דקמאי עבדינן וכו' וצ"ע ע"ש.

ונראה ליישב לפי מה שמבואר מדברי תוס' ריש פ"ק דסנהדרין דאפילו נימא דמן התורה בחד סגי לדון אבל עכ"פ בדיני כפיה ודאי צריך מומחין ... ומבואר מדבריהם דנהי דהדין יכול להיות על פי יחיד הדיוט אבל לכוף ודאי בעינן מומחין משום דאשר תשים לפניהם אלו כלי הדיינים קאי על שבעים זקנים".

**ג. קבלת דיין יחיד**

1. **ירושלמי סנהדרין, א' א':** "רבי אבהו הוה יתיב דיין בכנישתא מדרתא דקיסרין לגרמיה אמרין ליה תלמידיו ולא כן אלפן ר' אל תהא דן יחידי. אמר לון כיון דאנן חמי לי יתיב דיין לגרמי ואתון לגביי כמי שקיבלו עליהן. ותני כן במה דברים אמורים שלא קיבלו עליהן אבל אם קיבלו עליהן דן אפילו יחידי".
2. **שיירי הקרבן שם:** "ונראה דיש להביא ראיה מקרא דכתיב בפ' יתרו ויאמר יתרו מה הדבר אשר אתה עושה לעם מדוע אתה יושב לבדך וגו'... ואשר שאלת למה אני דן יחידי באשר שרואים שאני יושב יחידי ואפ"ה כי יהיה להם דבר באים אלי הו"ל כקבלו עליהו ומותר לדון יחידי ובדרושים הארכתי ע"ש".
3. **תוספות סנהדרין, דף ה':** "ואם היה מומחה לרבים דן אפי' יחידי - ויכול לכוף את האדם בעל כרחו, דאי בדקבליה עילויה אפי' שאינו מומחה נמי. ומכאן דסתם ג' יכולין לדון את האדם בעל כרחו כשאינו רוצה לבא לב"ד דהא ג' במקום יחיד מומחה קיימי".
4. **מגן אבות לרשב"ץ, ד' ח':** "ומכאן הנהגנו היתר בעצמנו לדון יחידי אפילו מדרכי חסידות כיון שקבלונו הצבור עליהם, ואפילו בבחרותנו בהיות קיימי יחידי הדורות אשר בימי רבותיהם [שהיו יחידי הדורות] היו מומחין, היינו דנין בפניהם בקביעות במצותם וברשותם".
5. **שולחן ערוך ורמ"א, חושן משפט ג' ב':** "פחות משלשה, אין דיניהם דין, אפילו לא טעו, אלא א"כ קבלום בעלי דינים או שהוא מומחה לרבים. (ובזמן הזה אין דנין דין מומחה לרבים שידון ביחידי בעל כרחו של אדם)".
6. **ש"ך שם:** "מיהו לענין דינא האידנא בזמן הזה דליכא מומחה צ"ע, די"ל דשאני ר' אבהו דמומחה הוי, ובמומחה דוקא מהני קבלה ... ולפ"ז אותן שנוהגים לדון ביחידי היכא דבאים מעצמם לדון או אפילו בקיבלוהו, לאו שפיר עבדי כיון דהאידנא ליכא מומחה. ואפשר דאותן שנוהגים לדון ביחידי היינו בדברים שרגילים ופשוטים שהם מומחים בהם. או אפשר דהיא הנותנת דכיון דהאידנא ליכא מומחה ולית דחכים האידנא בדין, א"כ כי קיבלוהו בסתם מסתמא קיבלוהו בין לדין בין לטעות. ועל כן יש ליזהר שלא לדון ביחידי אף שקיבלוהו, אם לא שמפרש בהדיא איני יודע לדון אתכם דין תורה, או שהוא דין פשוט ומומחה ורגיל הוא בכך, דבכה"ג איכא מומחה אף האידנא".
7. **קצות החושן שם:** "ולי נראה שלא להקל בזה כלל, דהא אין לך דין פשוט יותר מדין מודה במקצת דזיל קרי בי רב הוא וכבר כתבנו שאין היחיד מומחה דן אותו ... ולכן יראה דבעל נפש ירחיק מזה וכמו שאמרו חז"ל (אבות פ"ד מ"ח) אל תהי דן יחידי".
8. **אורים שם, ס"ק ח':** "ופה ק"ק מיץ תקנת הקהל מה שהוא פחות מכ"ה ר"ט שאב"ד ידון לבד שלא להרבות שכר דיינים. וזהו לדעתי אין בו פקפוק כיון שהוא תקנות עיר... מ"מ כל שאין הדבר פשוט כביעתא בכותחא אני נזהר לדונו יחידי..."
9. **ערוך השולחן, חושן משפט ג' ו':** "אף על פי שיחיד מומחה מותר לו לדון יחידי מ"מ מצות חכמים שיושיב אחרים עמו אם אפשר. ויש מי שאומר דיש ליזהר שלא לדון ביחידי אף בקבלוהו בעלי דינים עליהם אם לא שיאמר להם מפורש שאינו יודע לדון דין תורה ושיקבלו עליהם מפורש בין לדין בין לטעות [ש"ך]. ולא ראיתי נוהגין כן ובכל הערים הקטנות שאין שם רק רב יחידי דן בעצמו ואינו מתנה כלל, וצ"ל דכיון דהכל יודעים שהוא יחידי לכתחלה כוונתם כן כשבאין לפניו שידין כפי שכלו והבנתו ומוסכמים הם אף אם לא ירד לעומק הדין וממילא הוה כקבלוהו בין לדין בין לטעות".

**ד. דיין יחיד באיסור והיתר**

1. **הוריות, דף ג':** "רב אשי כי הוו מייתי טרפתא לקמיה, מייתי עשרה טבחי ממתא מחסיא ומותיב קמיה, אמר: כי היכא דנימטיין שיבא מכשורא".
2. **מאירי שם:** "מגדולי החכמים כשהיה דין בא לפניהם היה מכנס הרבה מן היודעים עד שמתוך כלם יצא הדין לאמתו, ואף באיסור והתר ראוי לעשות כן, כדי שיתרחק מן המכשולות שרוב דעות מגלים את הצפונות ועצים קטנים מדליקים את הגדולים".
3. **נתיבות המשפט, כ"ה ד':** "... מה שאין כן באיסור והיתר דלא שייך דין זה דאל תהי דן יחידי כלל, דודאי מותר להורות באיסור והיתר יחידי, ולא שייך הסברא דמשום שהגיס דעתו לדון יחידי, אפילו מומחה ולא קיבלו פטור, מה שאין כן בטעה בדבר משנה".
4. **שו"ת יביע אומר, חושן משפט ד' א':** "מאשר כתבתי בימי חרפי, כ"ג ניסן תפרי"ח. בתוספת נופך. עמדתי ואתבונן במחבר חיבורים בהלכה בטרם הגיע לארבעים שנה, אם כדאי הדבר להדפיסם ולהוציאם לאור עולם, אחר קבלת הסכמות מגדולי הדור כנהוג, או דילמא שב ואל תעשה עדיף ... ועינא דשפיר חזי לבעל העיטור ח"א (ד"ב ע"ב דיני בירורין) שכ', דהא דאמרי' (ע"ז יט:) כי רבים חללים הפילה, זה תלמיד שלא הגיע להוראה ומורה וכו' ועד כמה עד ארבעים שנה, היינו דוקא לענין הוראת איסור והיתר, אבל בדיני ממונות מבן י"ג שנה כשר לדון. ע"ש. ואפשר דה"ט משום דדיני ממונות בשלשה ואיש את רעהו יעזורו לאסוקי שמעתתא אליבא דהלכתא, משא"כ בהוראת איסור והיתר שהוא דן יחידי, והוא באחד ומי ישיבנו".